
CONSILIUL LOCAL                                                   
R E G U L A M E N T
DE VÂNZARE A LOCUINŢELOR  DE TIP A.N.L.
SITUATE PE RAZA  ORAŞULUI DETA
CAPITOLUL I -  SCOP ŞI DEFINIŢII
Art.1. - Termeni şi expresii
      1.1. În înţelesul prezentului regulament, termenii şi expresiile de mai jos, au următoarea semnificaţie:

· Amortizare (A) – valoarea calculată în conformitate cu prevederile art. 10 alin. (2) lit. d) și d^1) din Legea nr. 152/1998 - privind înfiinţarea Agenţiei  Naţionale pentru Locuinţe, republicată, cu modificările şi completările ulterioare și ale art. 14 din Normele metodologice privind reevaluarea şi amortizarea activelor fixe corporale aflate în patrimoniul instituţiilor publice, aprobate prin Ordinul ministrului economiei şi finanţelor nr. 3471/2008, de la data punerii în funcţiune a locuinţei de tip A.N.L., până la data vânzării acesteia;

· Comision (C) – venit la bugetul local al oraşului Deta, reprezentând 1% din valoarea de vânzare a locuinţei (VVL), sumă ce se include, împreună cu valoarea de vânzare a locuinţei, în preţul final de vânzare al acesteia conform art. 10, alin. (2), lit. d) din Legea nr. 152/1998, republicată, cu modificările şi completările ulterioare, şi revine unităţii care realizează vânzarea, pentru acoperirea cheltuielilor de promovare, publicitate imobiliară, evidenţă şi vânzare;
· Data punerii în funcţiune a locuinţelor A.N.L. – este data încheierii Protocolului de Predare-Primire, între autorităţile publice locale ale unităţilor administrativ-teritoriale în care acestea sunt amplasate şi Agenţia  Naţională pentru Locuinţe;

· Locuinţe de tip A.N.L. – locuinţe pentru tineri destinate închirierii, realizate în condiţiile Legii nr. 152/1998 - privind înfiinţarea Agenţiei  Naţionale pentru Locuinţe, republicată, cu modificările şi completările ulterioare, care fac obiectul proprietăţii private a statului şi sunt administrate de autorităţile publice locale ale unităţilor administrativ-teritoriale în care acestea sunt amplasate;

· Locuinţa – construcţie fără teren;
· Solicitant – persoana fizică, titulară a contractului de închiriere şi/sau persoana în beneficiul căreia s-a continuat închirierea în condiţiile legii, după împlinirea a cel puţin un an de închiriere neîntreruptă;

· Valoarea de vânzare a locuinţei (VvL) – se stabileşte potrivit prevederilor art. 10 alin. (2) lit. d) şi e) din Legea nr. 152 /1998, republicată, cu modificările şi completările ulterioare. Valoarea de vânzare a locuinţei reprezintă valoarea de investiţie a imobilului, diminuată cu contravaloarea sumelor rezultate din cuantumul chiriei reprezentând recuperarea investiţiei, calculată în funcţie de durata normată de funcţionare a clădirii, reţinută de autorităţile administraţiei publice locale, ale sectoarelor municipiului Bucureşti şi/sau centrale, şi virată către A.N.L. conform prevederilor art. 8 alin. (13) din Legea nr. 152/1998, republicată, cu modificările şi completările ulterioare. Valoarea obţinută se diminuează cu amortizarea calculată, potrivit legii, şi se actualizează cu rata inflaţiei, comunicată de Institutul Naţional de Statistică, pentru perioada cuprinsă între data punerii în funcţiune a locuinţei şi data vânzării acesteia, data vânzării fiind considerată data depunerii cererii de achiziţionare a locuinţei, cu respectarea prevederilor art. 10 alin. (1) din Legea nr. 152/1998, republicată, cu modificările şi completările ulterioare. Valoarea actualizată se ponderează cu coeficientul prevăzut la art. 10 alin. (2) lit. d^1) din Legea nr. 152/1998, republicată, cu modificările şi completările ulterioare; 
· Valoarea de investiție a locuinței (Vil) – reprezintă raportul dintre valoarea de investiție a imobilului (Vii) și suprafața construită desfășurată (Scdi) a imobilului, multiplicat cu suprafața construită a locuinței (Scdl);
· Valoarea de investiție a imobilului (Vii) – se comunică de către Agenția Națională pentru Locuințe prin protocolul de predare-primire a imobilului către autoritatea publică locală;
· Suprafața construită a locuinței (Scdl) – reprezintă suprafața construită efectivă a fiecărei locuințe, inclusiv cotele indivize aferente fiecărei locuințe;

· Rata inflației (Ri) – comunicată de către Institutul Național de Statistică pentru perioada cuprinsă între data punerii în funcțiune și data vânzării locuinței, în baza indicelui anual al prețurilor de consum, total, disponibil la adresa web. http://statistici.insse.ro;
· Coeficient ponderare – valoarea de vânzare va fi ponderată cu un coeficient determinat în funcţie de ierarhizarea localităţilor pe ranguri, stabilit prin Legea nr. 351/2001, cu modificările şi completările ulterioare prevazut la art. 10 alin. (2) lit. d1) din Legea 152/1998, republicată cu modificările și completările ulterioare;
· Preţ final de vânzare – reprezintă valoarea de vânzare a locuinţei (VVL), multiplicată cu coeficientul de ponderare, la care se adaugă comisionul de 1% din valoarea de vânzare;
· Venitul mediu net pe membru de familie – câştigul salarial mediu net pe membru de familie, realizat in ultimele 12 luni, obţinut prin însumarea câştigurilor salariale nete pe membru de familie, raportat la numărul acestora,  care la data vânzării, să nu depăşească cu 100% salariul mediu net pe economie (art. 10 alin. 2 lit. g din Legea  nr. 152/1998, republicată, cu modificările şi completările ulterioare).  
Art.2. - Dispoziţii generale
      2.1. Scopul prezentului regulament îl reprezintă stabilirea cadrului general, a principiilor şi  procedurii privind vânzarea locuinţelor de tip A.N.L., aflate pe raza Oraşului Deta.
      2.2. Prezentului regulament, îi sunt aplicabile prevederile legale în domeniu, după cum urmează:
· Legea nr. 152/1998, republicată, cu modificările şi completările ulterioare, privind înfiinţarea Agenţiei Naţionale pentru Locuinţe;

· H.G. nr. 962/2001, cu modificările şi completările ulterioare, privind aprobarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei  Naţionale pentru Locuinţe;

· Legea nr. 227/2007, actualizată, privind aprobarea O.U.G. nr. 99/2006, privind instituţiile de credit şi adecvarea capitalului;

· Ordonanţa Guvernului nr. 6/23.07.2014, pentru modificarea şi completarea art. 10 din Legea nr. 152/1998 privind înfiinţarea Agenţiei Naţionale pentru Locuinţe;

· Legea nr. 221/2015, privind aprobarea Ordonanţei Guvernului nr. 6/23.07.2014, pentru modificarea şi completarea art. 10 din Legea nr. 152/1998 privind înfiinţarea Agenţiei Naţionale pentru Locuinţe;

· Hotărârea Guvernului nr. 251/2016, privind modificarea şi completarea Normelor metodologice pentru punerea în aplicare a prevederilor Legii nr. 152/1998, aprobate prin Hotărârea Guvernului nr. 962/2001;

· Legea nr. 65/2016 – pentru modificarea Legii nr. 152/1998, privind înfiinţarea Agenţiei Naţionale pentru Locuinţe;
· O.U.G. 57/2019 privind Codul administrativ;
· Ordonanța de urgență 55/25.06.2021 pentru modificarea Legii 152/1998 privind înființarea Agenției Naționale pentru Locuințe;

· Hotărârea nr. 1174/28.10.2021 privind modificarea și completarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, aprobate prin Hotărârea Guvernului nr. 962/2001.

CAPITOLUL II - PROCEDURA DE VALORIFICARE A LOCUINŢELOR  A.N.L.

Art.3. - Vânzarea locuinţelor de tip A.N.L.
3.1.  Locuinţele de tip A.N.L., reprezintă locuinţe pentru tineri, destinate închirierii, repartizate 

în condițiile Legii nr. 152/1998, republicată, cu modificările și completările ulterioare.            

      3.2. Locuinţele de tip A.N.L., se pot vinde titularilor contractelor de închiriere şi/sau către persoanele în beneficiul cărora s-a continuat închirierea, în condiţiile legii, numai la solicitarea acestora.
                  3.3. (1) Vânzarea locuinţelor de tip A.N.L., se realizează numai la solicitarea persoanelor menţionate la pct. 3.2., şi numai după expirarea a minimum 1 an de închiriere neîntreruptă către acelaşi titular şi/sau către persoana în beneficiul căreia s-a continuat închirierea în condiţiile legii, fără ca vânzarea să fie condiţionată de vârsta solicitantului. 

      Cererea de cumpărare va fi însoţită de următoarele documente:


- contractul de închiriere a locuinţei, în termen de valabilitate;



- dovada achitării chiriei, la zi , inclusiv luna în care se face vânzarea (Certificat fiscal soț/soție);



- adeverinţă de la asociaţia de locatari din care să rezulte achitarea la zi a cheltuielilor;
                        - dovada că locuieşte efectiv în locuinţă (adeverinta de la Asociatia de Locatari);



- copie după cartea de identitate a titularului de contract şi/soţiei, soţului,copiilor majori;



- copie după certificatele de naştere ale copiilor minori;


- copie după certificatul de căsătorie, după caz, sentinţa de divorţ, în cazul persoanelor aflate în întreţinere, se va prezenta sentinţa/decizia de încredinţare;

            - declaraţii notariale, pe proprie răspundere, ale titularului de contract şi membrii familiei acestuia – soţ/soţie, copii şi/sau alte persoane aflate în întreţinerea acestuia – că nu deţin o altă locuinţă în proprietate, inclusiv casă de vacanţă şi nu deţin la data încheierii contractului de vânzare-cumpărare un teren atribuit conform prevederilor Legii nr. 15/2003, privind sprijinul acordat tinerilor pentru construirea unei locuinţe proprietate personală; 

             - adeverinţe cu venitul mediu net al titularului contractului de închiriere,soţ/soţie, şi membrii familiei acestuia care sunt înscrişi în contractul de închiriere (copii sau alte persoane aflate în întreţinere) realizat în ultimele 12 luni. Pentru persoanele care cumulează venituri sau care realizează venituri din profesii liberale, se va prezenta dovada pentru veniturile realizate, eliberată de către Finanţele Publice.


  (2) Vânzarea locuinţelor va face obiectul unui Contract de vânzare-cumpărare, conform modelului cadru prevăzut în Anexa 1, respectiv Anexa 2, la prezentul Regulament. În contractul de vânzare-cumpărare se vor menţiona procentul de dobândă aferent sumei rămasă de achitat, rata lunară, termenul scadent, perioada de contractare, nivelul majorărilor de întârziere de 2% din cuantumul obligaţiilor neachitate la termen.

      3.4. Locuinţele pentru tineri, destinate închirierii, repartizate în condiţiile Legii nr. 152/1998, republicată cu modificările şi completările ulterioare, se vând solicitanţilor care îndeplinesc la data exercitării opţiunii de cumpărare, următoarele condiţii obligatorii:

      -  titularul contractului de închiriere şi membrii familiei acestuia  - soţ/soţie, copii şi/sau alte persoane aflate în întreţinerea acestuia - să nu deţină o altă locuinţă în proprietate, inclusiv casă de vacanţă, cu excepția cotelor-părți dintr-o locuință, dobândite în condițiile legii, dacă acestea nu depășesc suprafața utilă de 37 mp, suprafață utilă minimală/persoană, prevăzută de Legea nr. 114/1996, republicată cu modificările și completările ulterioare, şi să nu deţină la data încheierii contractului de vânzare-cumpărare un teren atribuit conform prevederilor Legii nr. 15/2003, privind sprijinul acordat tinerilor pentru construirea unei locuinţe proprietate personală;

      - titularul contractului de închiriere şi membrii familiei acestuia – soţ/soţie, copii şi/sau alte persoane aflate în întreţinerea acestuia pot beneficia o singură dată de cumpărarea unei locuinţe pentru tineri destinate închirierii;

- venitul mediu net pe membru de familie realizat in ultimele 12 luni, la data vânzării, al titularului contractului de închiriere, să nu depăşească cu 100% salariul mediu net pe economie, comunicat în ultimul buletin statistic lunar al Institutului Naţional de Statistică, înainte de data încheierii contractului de vânzare-cumpărare;
- contractul de închiriere să fie valabil încheiat la data efectuării cererii de cumpărare precum şi la data vânzării;

- să locuiască efectiv în locuinţă şi să nu aibă debite la plata cheltuielilor cu titlul de chirie şi întreţinere.                                  

3.5. Preţul locuinţei se poate achita integral, la data încheierii contractului de vânzare, din surse proprii ale beneficiarului şi/sau din credite contractate de beneficiar de la instituţii financiare autorizate, inclusiv cu  garanţia statului, în termen de maximum 5 zile lucrătoare de la data înscrierii dreptului de proprietate în cartea funciară, sau în rate lunare egale, inclusiv dobânda aferentă, cu un avans de minimum 15 % din valoarea de vânzare.
3.6. (1) Pentru achiziţionarea locuinţelor cu plata în rate, prevăzute la pct. 3 pct. 3.5. din prezentul regulament, ratele lunare cuprind o dobândă care acoperă dobânda de referinţă a Băncii Naţionale a României, la care se adaugă două puncte procentuale, această dobândă fiind aplicabilă la valoarea rămasă de achitat. Rata dobânzii de referinţă a Băncii Naţionale a României este rata dobânzii de politică monetară stabilită de B.N.R. Rata dobânzii de referinţă este cea valabilă la data încheierii contractului de vânzare-cumpărare şi rămâne neschimbată pe întreaga durată a contractului.

 (2) În cazul vânzării locuinţelor cu plata în rate, după stabilirea preţului final, se adaugă cuantumul integral al dobânzii, valoarea finală fiind eşalonată în rate lunare egale pentru întreagă perioadă a contractului. 

 (3) În cazul vânzării locuinţelor prin credite contractate de beneficiari de la instituţii financiare autorizate, acestea vor face obiectul unei Promisiuni bilaterale (antecontract) de vânzare-cumpărare, încheiate conform modelului cadru prevăzut în Anexa 3 la prezentul Regulament, cu plata unui avans de minim 15% din valoarea de vânzare şi a comisionului de 1% . Perfectarea contractului de vânzare-cumpărare va avea loc în termen de 60 de zile, cu posibilitatea prelungirii termenului, prin Act adiţional cadru prevăzut în Anexa 4 la prezentul Regulament, act adiţional încheiat cu acordul părţilor. În cazul în care perfectarea contractului de vânzare-cumpărare în condiţiile menţionate, nu se poate efectua întrucât promitentul-cumpărător nu poate obţine un credit de la o unitate bancară, sau nu are posibilitatea financiară de a achita integral, promisiunea bilaterală (antecontractul) de vânzare-cumpărare va fi desfiinţată, iar suma achitată de către promitentul-cumpărător cu titlul de avans, va fi restituită de către promitentul-vânzător, în termen de 60 de zile de la data desfiinţării promisiunii bilaterale (antecontractului) de vânzare-cumpărare. Promisiunea bilaterală (antecontractul) de vânzare-cumpărare a locuinţei, se va autentifica la notar.
                  3.7. În cazul achiziţionării locuinţelor A.N.L. cu plata în rate, pentru neachitarea la termenul scadent a obligaţiilor de plată, cumpărătorul datorează majorări de întârziere. Nivelul majorării de întârziere, este de 2% din cuantumul obligaţiilor neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.
                  3.8. Executarea obligaţiei de plată a ratelor poate fi suspendată pentru o perioadă de maximum 3 luni. Suspendarea se dispune de către autorităţile administraţiei publice locale, în condiţiile în care titularul contractului de vânzare cu plata în rate lunare, depune o cerere motivată, cu 15 zile înainte de data stabilită pentru plata ratei curente, însoţită de acte doveditoare privind diminuarea veniturilor. Durata contractului nu se prelungeşte, valoarea ratelor fiind recalculată corespunzător.

      3.9. Suspendarea executării obligaţiei de plată a ratelor lunare poate fi solicitată doar după minimum 36 luni de la expirarea unei alte perioade de suspendare şi de maximum 3 ori până la achitarea integrală a valorii de vânzare.


      3.10. După expirarea perioadei de suspendare a executării obligaţiei de plată a ratelor lunare, în cazul neachitării primei rate, contractul de vânzare-cumpărare se consideră reziliat de drept, fără nici o altă formalitate, titularul contractului fiind considerat de drept în întârziere şi având obligaţia de a preda locuinţa la data notificată.


      3.11. În cazul rezilierii contractului, titularul contractului de vânzare-cumpărare este decăzut din dreptul de a solicita restituirea sumelor achitate, acestea constituindu-se în venituri la A.N.L.

                  3.12. În cazul achiziţionării locuinţelor A.N.L. cu plata în rate, cumpărătorul are posibilitatea achitării în avans, în totalitate sau parţial  a ratelor rămase, inclusiv dobânda, până la data achitării integrale.

                  3.13. În cazul achiziţionării locuinţei A.N.L. cu plata în rate lunare, plata avansului de minimum 15%, precum şi a comisionului de 1%, se face la data încheierii contractului de vânzare-cumpărare în formă autentificată, iar ratele se pot achita astfel:           

                        a) în maximum 15 ani – pentru cazul în care, la data vânzării, venitul mediu pe membru de

familie al titularului contractului de închiriere a locuinţei depăşeşte salariul mediu net pe economie cu cel puţin 80%, dar nu mai mult de 100%;

b) în maximum 20 ani – pentru cazul în care, la data vânzării, venitul mediu pe membru de familie al titularului contractului de închiriere a locuinţei depăşeşte salariul mediu net pe economie cu cel puţin 50%, dar nu mai mult de 80%;

c) în maximum 25 ani – pentru cazul în care, la data vânzării, venitul mediu pe membru de familie al titularului contractului de închiriere a locuinţei nu depăşeşte cu 50% salariul mediu net pe economie.
                  3.14. Valorile de vânzare a locuinţelor, au T.V.A.-ul inclus, se calculează conform prevederilor Hotararii nr. 1174/2021, privind modificarea şi completarea Normelor metodologice pentru punerea în aplicare a prevederilor Legii nr. 152/1998, se aprobă de către autorităţile administraţiei publice locale şi reprezintă valoarea de investiţie a construcției, diminuată cu contravaloarea sumelor rezultate din cuantumul chiriei reprezentând recuperarea investiţiei, calculată în funcţie de durata normată de funcţionare a clădirii, reţinută de autorităţile administraţiei publice locale, ale sectoarelor municipiului Bucureşti şi/sau centrale, şi virată către A.N.L. conform prevederilor art. 8 alin. (13) din Legea nr. 152/1998, republicată, cu modificările şi completările ulterioare. Valoarea obţinută se diminuează cu amortizarea calculată, potrivit legii, şi se actualizează cu rata inflaţiei, comunicată de Institutul Naţional de Statistică, pentru perioada cuprinsă între data punerii în funcţiune a locuinţei şi data vânzării acesteia, data vânzării fiind considerată data depunerii cererii de achiziţionare a locuinţei, cu respectarea prevederilor art. 10 alin. (1) din Legea nr. 152/1998, republicată, cu modificările şi completările ulterioare. Valoarea actualizată se ponderează cu coeficientul prevăzut la art. 10 alin. (2) lit. d^1) din Legea nr. 152/1998, republicată, cu modificările şi completările ulterioare.
                  3.15. Valoarea de vânzare a locuinței se calculează având în vedere următoarele elemente:

a) Valoarea de investiție a locuinței (Vil) se calculează ca fiind raportul dintre valoarea de investiție a imobilului (Vii) și suprafața construită desfășurată (Scdi) a imobilului, multiplicat cu suprafața construită a locuinței (Scdl):
Vil = (Vii/Scdi)* Scdl

b) Valoarea de investiție a locuinței (Vil) se diminuează cu contravaloarea sumelor rezultate din cuantumul chiriei reprezentând recuperarea investiției (Vila), calculată în funcție de durata normată de funcționare a clădirii, reținută de autoritățile administrației publice locale și virată către A.N.L., și amortizarea (A).
Vild = Vil - Vila - A

c) Valoarea de investiție se actualizează cu rata inflației (Ri):

V1 = Vild*Ri/100

d) Valoarea rezultată la lit. c), va fi ponderată cu un coeficient (Cp), prevăzut la art. 10 alin (2) lit. d^1) din Legea nr. 152/1998, republicată cu modificările și completările ulterioare:
V2 = V1*Cp

e) La valoarea de vânzare calculată pentru fiecare locuinţă se adaugă un comision (C) de până la 1% din valoarea de vânzare calculată a locuinţei, prevăzut la art. 10 alin. (2) lit. d) din Legea nr. 152/1998, republicată, cu modificările şi completările ulterioare.

C = 1% * V 2
f) Valoarea finală de vânzare a locuinţei A.N.L., are T.V.A.-ul inclus şi se determină după următoarea  formulă:

Vvl = V2 +C
                  3.16. În cazul clădirilor dotate cu centrale termice proprii, valoarea acestora se cuprinde în preţul locuinţelor. Centralele termice rămân în administrarea consiliilor locale până la vânzarea a jumătate plus unu din numărul locuinţelor  pe care le deservesc.

                  3.17. În cazul vânzării locuinţelor A.N.L. cu plata în numerar/prin virament bancar, transferul de proprietate asupra locuinţei se produce după achitarea integrală a valorii de vânzare, cu îndeplinirea formalităţilor de publicitate imobiliară cerute de lege.

                  3.18. În cazul vânzării locuinţelor A.N.L. cu plata în rate, dreptul de proprietate asupra locuinţelor, se transferă de la vânzător la cumpărător, după achitarea integrală a preţului contractului, cu îndeplinirea formalităţilor de publicitate cerute de lege. Până la achitarea valorii de vânzare, locuinţele 

rămân în administrarea autorităţilor administraţiei publice locale ale unităţilor administrativ-teritoriale în
care acestea sunt amplasate, până la data transferului de proprietate şi schimbarea rolului fiscal pe numele acestora.
                  3.19. Locuinţele nu pot face obiectul unor acte de dispozitie între vii pe o perioadă de 5 ani de la data dobândirii acestora. Această interdicţie se va consemna la înscrierea dreptului de proprietate în cartea funciară în condiţiile legii. Prin excepţie, locuinţele pot face obiectul unor garanţii reale imobiliare, constituite în favoarea instituţiilor de credit definite conform O.U.G. nr. 99/2006, privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare, care finanţează achiziţia acestor locuinţe. Instituţiile de credit vor putea valorifica locuinţele şi anterior expirării termenului de 5 ani, pe calea executării silite, în condiţiile legii, în cazul neândeplinirii obligaţiilor din contractele de credit de 

către proprietarii locuinţelor. 
             Art. 4. - Dobândirea dreptului de folosinţă asupra cotei părţi de teren aferentă locuinţelor A.N.L.

                  4.1. Odată cu dobândirea dreptului de proprietate asupra locuinţei A.N.L., cumpărătorul dobândeşte şi dreptul de folosinţă asupra cotei-părţi de teren aferente locuinţei, pe durata existenţei clădirii. Dobândirea dreptului de proprietate asupra cotei-părţi de teren aferente locuinţei A.N.L. pe durata existenţei clădirii este menţionată în Contractul de Vânzare-Cumpărare, conform modelului cadru prevăzut în Anexele 1 şi 2 la prezentul Regulament.
                  4.2. Transmiterea dreptului de folosinţă asupra cotei părţi de teren aferentă locuinţelor A.N.L., se realizează concomitent cu transferul dreptului de proprietate asupra locuinţei A.N.L.
          
                  4.3. Reglementarea modului de folosinţă asupra cotei-părţi de teren aferentă locuinţelor A.N.L., va fi stabilită ulterior, prin H.C.L. 

             CAPITOLUL III - DISPOZIŢII TRANZITORII ŞI FINALE

 Art. 5. - Repartizarea sumelor rezultate din valorificarea locuinţelor A.N.L.


      5.1. Sumele obţinute din vânzarea locuinţelor A.N.L. sunt destinate exclusiv finanţării construcţiei de locuinţe.

      5.2. Cumpărătorul virează sumele reprezentând preţul final de vânzare a locuinţelor A.N.L. în contul Vânzătorului, ORAȘUL DETA, cod de identificare fiscală 2503378, cont IBAN nr. __________________________ deschis la Trezoreria Deta, care ulterior, virează sumele integral în contul Agenţiei Naţionale pentru locuinţe, în vederea finanţării programului de locuinţe pentru tineri, mai puţin comisionul de 1% calculat la valoarea de vânzare a locuinţelor. 

      5.3. Sumele reprezentând comisionul de 1% calculat la valoarea de vânzare a locuinţei, vor rămâne în contul Orasului Deta,  pentru acoperirea cheltuielilor de promovare, publicitate imobiliară, evidenţă şi vânzare.

      5.4. Modalitatea de stabilire a preţului final de vânzare pentru locuinţele A.N.L.,  precum şi cea de virare a sumelor încasate  va fi supusă controlului financiar preventiv, acesta urmând a fi exercitat, conform prevederilor legale în vigoare, de către persoana desemnată din cadrul Primăriei orasului Deta.

                  5.5. Auditarea modului de stabilire a preţului final de vânzare pentru locuinţele A.N.L. , precum şi cea de virare a sumelor încasate vor fi realizate de către compartimentele de specialitate din cadrul Primăriei orașului Deta.


Art.6. - Dispoziţii finale


      6.1. Autoritatea Administraţiei Publice Locale, prin Serviciul Buget, contabilitate, va comunica Agenţiei Naţionale pentru Locuinţe, până la data de 05 a lunii în curs, pentru luna anterioară, sumele încasate şi virate reprezentând preţurile de vânzare ale locuinţelor(construcţie) A.N.L., precum şi sumele reprezentând ratele lunare încasate, în vederea întocmirii evidenţelor prevăzute de Legea nr. 152/1998, republicată, cu modificările şi completările ulterioare.

      6.2. Autorităţile administraţiei publice locale – prin structurile abilitate, vor iniţia procedurile pentru înfiinţarea asociaţiilor de proprietari la nivelul imobilelor A.N.L. 

      6.3. Actele juridice de înstrăinare încheiate cu încălcarea prevederilor art. 10, din Legea nr. 152/1998, republicată, cu modificările şi completările ulterioare, privind înfiinţarea Agenţiei Naţionale pentru Locuinţe, sunt lovite de nulitate absolută.
   
      6.4. Constatarea abaterilor prevăzute la art. 6, pct. 6.3., respectiv sesizarea instanţelor judecătoreşti pentru constatarea nulităţii înscrisurilor şi restabilirea situaţiei anterioare, se realizează prin grija prefecţilor.
                  6.5. Taxele şi onorariile notariale, percepute la autentificarea Promisiunilor bilaterale(antecontracte) de vânzare-cumpărare şi a Contractelor de vânzare-cumpărare în formă autentică, vor fi suportate de cumpărător.

      6.6. Orice comunicare, solicitare, informare, notificare în legătură cu procedura de vânzare-cumpărare a locuinţelor A.N.L., se va transmite de către solicitanţi/cumpărători sub formă de document scris. 

      6.7. Orice document scris va trebui înregistrat/transmis de solicitant/cumpărător la registratura/pe adresa Primăriei Oraşului Deta, respectiv strada Victoriei, nr. 32. Dovada comunicării o va reprezenta confirmarea de primire semnată şi ştampilată în cazul expedierii prin poştă, respectiv documentaţia ştampilată/datată în cazul depunerii la registratura instituţiei.

      
      6.8.  Prezentul regulament se completează cu prevederile legale în vigoare.

                  6.9.  Fac parte integrantă din prezentul regulament, următoarele anexe:


1) Anexa nr. 1 - Contractul Cadru de Vânzare – Cumpărare pentru locuinţa A.N.L. (cu plata integrală, în numerar/prin virament bancar);



2) Anexa nr. 2 - Contractul Cadru de Vânzare – Cumpărare pentru locuinţa A.N.L. (cu plata în rate); 
  

3) Anexa nr. 3 - Promisiune bilaterală (antecontract) cadru de vânzare-cumpărare prin credit bancar;


4) Anexa nr. 4 - Act adiţional cadru, la Promisiunea bilaterală (antecontract) de vânzare-cumpărare.


      6.10.  Schiţa apartamentului face parte integrantă din contractele de vânzare-cumpărare.

      6.11. Contractele cadru de vânzare-cumpărare, mai sus menţionate, fac parte integrantă din prezentul regulament şi vor putea fi adaptate şi modificate, raportat la particularităţile fiecărei vânzări, în condiţiile prevederilor legale.  
SERVICIUL JURIDIC,
   SERVICIUL CONTABILITATE,          SERVICIUL URBANISM,
Red./Dact. –  G.G../G.G.

ORAŞUL DETA                      Anexa nr.1 la Regulamentul de vânzare a locuinţelor construite prin A.N.L.
                                     CONTRACT CADRU DE VÂNZARE – CUMPĂRARE

                          pentru locuinţe A.N.L. (cu plata integrală în numerar/prin virament bancar)

       nr…………/……………………….



 I. PĂRŢILE CONTRACTANTE:



        1. ORAŞUL DETA, ca reprezentant al proprietarului Statul Român, cu sediul în oraşul Deta, strada Victoriei nr. 32, având cod de identificare fiscală nr. 2503378, prin D-nul Primar Roman Petru, având calitate de VÂNZĂTOR, în baza art. 10 din Legea nr. 152/1998 republicată, cu modificările şi completările ulterioare, privind înfiinţarea Agenţiei Naţionale pentru Locuinţe, pe de o parte

şi



        2. Dl./D-na…………….căsătorit (ă) cu …………………………domiciliat(ă) în Deta, str…………………………………, nr…………, bl…………., sc…….., et……., ap………, jud. Timiș, CNP…………………………………., BI (CI) seria……..nr………… eliberat de …………………., la data de……………., titular al Contractului de închiriere nr…….................din …………….., eliberat de ………………..........................., în calitate de CUMPĂRĂTOR,

Au convenit încheierea prezentului contract de vânzare-cumpărare, în următoarele condiții :



 II. OBIECTUL CONTRACTULUI :


Art.1. VÂNZĂTORUL vinde locuinţa ANL – apartamentul nr. _____ situată în oraşul Deta, str. ………, nr……, bl……, sc……., et……., jud. Timiş, proprietatea privată a Statului Român, compusă din……….. cameră/e, cu suprafaţa construită efectivă inclusiv părţile comune indivize în suprafaţă de …….. mp, suprafaţa utilă de ………mp şi cota de..........%, respectiv........mp, din părţile comune aferente,  înscris în C.F. nr………….......Deta, având nr. topo/cad.…………….


Art.2. Odată cu dobândirea dreptului de proprietate asupra locuinţei identificată la Art.1, titularul contractului dobândeşte, pe durata existenţei construcţiei şi dreptul de folosinţă asupra cotei-părţi de teren aferente locuinţei, teren în suprafaţă de ……….mp.

Art.3. Vânzarea imobilului care face obiectul prezentului contract, este reglementată prin Legea nr. 152/1998 republicată, cu modificările şi completările ulterioare, a O.U.G. nr. 55/2021 pentru modificarea Legii 152/1998 privind înființarea Agenției Naționale pentru Locuințe, Hotărârii nr. 1174/2021 privind modificarea şi completarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru Locuinţe, aprobate prin H.G. nr. 962/2001 şi a Regulamentului de vânzare a locuinţelor A.N.L., aprobat prin H.C.L. nr............din...................... 

III. PREŢUL ŞI CONDIŢIILE DE PLATĂ

Art.4. Prețul final de vânzare a locuinței ANL, descrisă la Art. 1., este de …………............lei - T.V.A. inclus.

Art.5. (1) Preţul final de vânzare a locuinţei A.N.L., în sumă de ………............. lei – T.V.A. inclus, este stabilit în conformitate cu prevederile Legii nr. 152/1998 republicată, cu modificările şi completările ulterioare, a Regulamentului de vânzare a locuinţelor A.N.L. aprobat prin H.C.L. nr………/………........ şi este determinat de următoarele valori:


            -  Valoarea de vânzare a locuinţei, în sumă de.........................lei – T.V.A. inclus, si reprezintă valoarea de investiţie a construcției, diminuată cu contravaloarea sumelor rezultate din cuantumul chiriei reprezentând recuperarea investiţiei, calculată în funcţie de durata normată de funcţionare a clădirii, reţinută de autorităţile administraţiei publice locale şi virată către A.N.L. conform prevederilor art. 8 alin. (13) din Legea nr. 152/1998, republicată, cu modificările şi completările ulterioare. Valoarea obţinută se diminuează cu amortizarea calculată, potrivit legii, şi  actualizată cu rata 
inflaţiei, comunicată de Institutul Naţional de Statistică, pentru perioada cuprinsă între data punerii în funcţiune a locuinţei şi data vânzării acesteia.

           -  Valoarea de vânzare a locuinţei, după aplicarea coeficientului de ponderare, respectiv suma de ........................... lei - T.V.A. inclus;


           - Valoare Comision vânzător (1% din valoarea de vânzare a locuinţei), respectiv suma de..................................... lei - T.V.A. inclus.

            (2) La evaluarea imobilului nu va fi luat în considerare plusul de valoare adus locuinței prin lucrări efectuate de chiriași pe cheltuiala proprie, cu respectarea prevederilor legale.

Art.6.  (1) Preţul final de vânzare al locuinţei, respectiv suma de ………….. lei – T.V.A. inclus, s-a achitat azi………….., data semnării prezentului contract, în numerar/prin virament bancar, din surse proprii ale cumpărătorului, din contul cumpărătorului nr………….., deschis la………...............................

            (2) În cazul în care preţul de vânzare  se achită din surse proprii ale cumpărătorului şi/sau din credite contractate de cumpărător de la instituţii financiare autorizate, inclusiv cu garanţia statului, plata se va efectua în termen de 5 zile lucrătoare, de la data înscrierii dreptului de proprietate în cartea funciară.

Art.7.  (1) Plata preţului contractului s-a efectuat din surse proprii ale beneficiarului/se va efectua prin virament bancar din credite contractate de cumpărător de la instituţii financiare autorizate, astfel:

· Suma de ...........lei – T.V.A. inclus, reprezentând preţul de vânzare al locuinţei
· În numerar la casieria Oraşului Deta, sau
· Prin virament bancar, în contul vânzătorului, Oraşul Deta, cod identificare fiscală nr. 2503378, cont IBAN nr. ___________________ , deschis la Trezoreria Deta.                                                                                                                                                                                                         
· Suma de ...........lei – T.V.A. inclus, reprezentând comisionul vânzătorului.    

· În numerar la casieria Primăria Oraşului Deta, sau
· Prin virament bancar, în contul vânzătorului, Oraşul Deta, cod identificare fiscală nr. 2503378, cont IBAN nr. ___________________deschis la Trezoreria Deta.                                                                                                                                                                                                         
                        (2) Dovada achitării preţului final de vânzare al locuinţei A.N.L. o va constitui documentul de plată – chitanţe/O.P.-urile vizate de bancă, însoţite de extrasul de cont al cumpărătorului.


IV. TRANSFERUL DREPTULUI DE PROPRIETATE/RISCURI


Art.8. (1) Predarea de drept şi de fapt a locunţei se face pe bază de proces-verbal de predare-primire.

(2) Dreptul de proprietate cât și posesia asupra locuinţei  mai sus menționată, se transferă de la VÂNZĂTOR la CUMPĂRĂTOR, la data autentificării prezentului contract. 


            (3) CUMPĂRĂTORUL se obligă, în condiţiile legii, să înscrie în Cartea Funciară, pe cheltuială proprie, dreptul de proprietate, asupra imobilului identificat la Art.1. 
   
                        (4) De la data transferului dreptului de proprietate, sarcinile si riscurile trec asupra CUMPARATORULUI, cu obligaţia acestuia de a declara proprietăţile imobiliare în vederea stabilirii obligatiilor fiscale, în termen de 30 zile, de la data autentificării prezentului contract..     


V. GARANȚII


Art.9. Vânzătorul garantează Cumpărătorul, contra evicţiunii şi viciilor, conform Art. 1695 şi Art. 1707 Cod Civil, referitor la dreptul de proprietate transferat care este efectiv si inatacabil.


Art.10. Imobilul are taxele şi impozitele achitate, după cum rezultă din certificatul de atestare fiscală eliberat de Oraşul Deta – Serviciul Buget Contabilitate.


Art.11. Vânzătorul, declară sub sancţiunile prevăzute de art. 326 Cod Penal, privind falsul în 
declaraţii, că nu este în niciuna dintre situaţiile, prevăzute de lege, care atrag incapacitatea de a vinde şi că bunul imobil ce face obiectul prezentului înscris, nu este clasat ca monument istoric, ansamblu sau sit arheologic, nu face obiectul unor litigii sau unor proceduri administrative de retrocedare a proprietăţii în baza legilor speciale sau procedurii de expropriere şi nu face obiectul unui patrimoniu de afectaţiune, nu a fost înstrăinat, nu au fost constituite drepturi reale în favoarea altor persoane sau încheiate promisiuni de vânzare-cumpărare a acestui bun, niciun terţ nu are drept de preemţiune în ceea ce priveşte imobilul sau părţi din acesta, nu este grevat de sarcini şi urmăriri de orice natură şi nu este grevat de vreo clauză de inalienabilitate sau insesizabilitate legală sau convenţională.


VI. OBLIGAȚIILE VÂNZĂTORULUI ȘI ALE CUMPĂRĂTORULUI

1. OBLIGAȚIILE CUMPĂRĂTORULUI


Art.12.(1) La data autentificării prezentului contract, CUMPĂRĂTORUL se obligă, în condiţiile legii, să înscrie, în evidenţele de publicitate imobiliară, respectiv cartea funciară a imobilului, pe cheltuială proprie, dreptul de proprietate al locuinţei A.N.L. identificată la Art. 1 şi respectiv dreptul de folosinţă asupra cotei-părţi de teren aferent locuinţei conform Art. 2 din contract.



(2) De asemenea, la data închirierii prezentului contract CUMPĂRĂTORUL se obligă, în condiţiile legii, să înscrie în favoarea VÂNZĂTORULUI, în cartea funciară, pe cheltuiala proprie, interdicţia de înstrăinare prin acte între vii, asupra imobilului identificat la Art. 1, pentru  o perioada de 5 ani de la data transferului de proprietate, potrivit dispoziţiilor legale.


            (3) Prin excepţie de la prevederile art. 12 alin. (2), locuinţele pot face obiectul unor garanţii reale imobiliare, constituite în favoarea instituţiilor de credit definite conform Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare, care finanţează achiziţia acestor locuinţe. Instituţiile de credit vor putea valorifica locuinţele şi anterior expirării termenului de 5 ani, pe calea executării silite, în condiţiile legii, în cazul neîndeplinirii 
obligaţiilor din contráctele de credit de către proprietarii locuinţelor.


              Art.13. Radierea dreptului de ipotecă constituit asupra imobilului identificat la Art. 1, nu atrage radierea interdicţiei de înstrăinare anterior împlinirii termenului de 5 ani.
            Art.14. În cazul în care plata preţului locuinţei se face prin virament bancar, prezentul contract va fi înscris în cartea funciară, urmând ca asupra imobilului identificat la Art. 1, să se intabuleze dreptul de ipotecă legală pentru garantarea achitării preţului , în favoarea VÂNZĂTORULUI, conform art. 

1723 şi art. 2386 Cod Civil, drept de ipotecă ce va fi radiat la data confirmării încasării integrale a preţului de vânzare în conturile VÂNZĂTORULUI.
Art.15. CUMPĂRĂTORUL declară că la data încheierii şi autentificării contractului, îndeplineşte

toate dispoziţiile legale în vigoare, inclusiv condiţiile stipulate la Art. 10 alin. (1), alin. (2) lit. b), c) şi g) din Legea nr. 152/1998 republicată, cu modificările şi completările ulterioare şi se obligă să întocmească şi să depună toate documentele care sunt necesare pentru înregistrarea prezentului contract în evidenţele de carte funciară. Declară că a îndeplinit obligaţia de verificare a stării în care se află bunul imobil, a luat cunoştinţă de situaţia juridică a acestuia din extasul de carte funciară nr………….. eliberat de O.C.P.I. şi înţelege să cumpere de la VÂNZĂTOR imobilul mai sus arătat, la preţul şi în condiţiile prevăzute în prezentul contract cu al cărui conţinut se declară de acord.


Art.16. CUMPĂRĂTORUL se obligă să achite toate obligaţiile fiscale care decurg din transferul dreptului de proprietate, notarea dreptului de proprietate în cartea funciară, costurile notariale, costurile legate de înscrierea şi radierea interdicţiei de înstrăinare, sarcinilor şi ipotecilor în cartea funciară, precum şi orice alte costuri legate de încheierea, executarea, modificarea sau rezoluţiunea contractului.


Art.17. CUMPĂRĂTORUL se obligă să achite contravaloarea proprietăţii imobiliare la termenul şi în condiţiile stabilite la Art. 4 şi Art. 8 din prezentul contract.


Art.18. De la data transferului dreptului de proprietate, CUMPĂRĂTORUL datorează impozitul pe proprietate, stabilit şi calculat în condiţiile prevăzute de legislaţia în vigoare.


Art.19. Responsabilitatea pentru declararea imobilului în vederea stabilirii obligaţiilor fiscale revine în totalitate CUMPĂRĂTORULUI, inclusiv pentru virarea acestora în termen conform legislaţiei în vigoare.


Art.20. CUMPĂRĂTORUL se obligă să nu înstrăineze imobilul identificat conform Art. 1, prin acte între vii, pe o perioadă de 5 ani de la data dobândirii acestuia.


Art.21. CUMPĂRĂTORUL declară că este de acord să facă parte şi să se înscrie în asociaţia de proprietari ce urmează a se constitui pentru blocul de locuinţe din care face parte imobilul cumpărat.

2. OBLIGAŢIILE VÂNZĂTORULUI
Art.22. VÂNZĂTORUL garantează CUMPĂRĂTORUL contra evicţiunii , conform Art. 1695 din Cod Civil, referitor la dreptul de proprietate transferat, imobilul un este grevat de sarcini şi nu s-au constituit drepturi reale în favoarea altor persoane şi nu face obiectul nici unui litigiu.

Art.23. VÂNZĂTORUL îşi dă acordul ca în baza contractului de vânzare-cumpărare, să se îndeplinească toate formalităţile legale privind înscrierea în evidenţele de publicitate imobiliară, în favoarea CUMPĂRĂTORULUI, a dreptului de proprietate asupra imobilului ce se constituie obiectul contractului, precum şi să se noteze interdicţia de înstrăinare prin acte între vii, pe o perioada de 5 ani de la data dobândirii. De asemenea, VÂNZĂTORUL îşi dă acordul ca în baza contractului de vânzare-cumpărare, să se îndeplinească toate formalităţile legale privind înscrierea în evidenţele de publicitate imobiliară, în favoarea CUMPĂRĂTORULUI, a dreptului de folosinţă asupra cotei-părţi de teren aferentă locuinţei identificată la Art.1 din contract, pe durata existenţei clădirii.

Art.24. Pentru locuinţa ce face obiectul prezentului contract, s-a întocmit certificatul de performanţă energetică a locuinţei din data de………...., certificat întocmit de auditorul energetic………….......conform căruia locuinţa este clasificată în clasa energetică………. şi a fost pus, în original, la dispoziţia CUMPĂRĂTORULUI, astăzi, data autentificării contractului.  


VII. REZOLUȚIUNEA CONTRACTULUI

Art.25. Prezentul contract este lovit de nulitate absolută în cazul în care la încheierea lui, au fost încălcate dispoziţiile Art. 8 alin.(3) şi ale Art. 10 din Legea nr. 152/1998 republicată, cu modificările şi completările ulterioare.

Art.26. Prezentul contract se rezoluționează de plin drept, fără a mai fi necesară punerea în întârziere – CUMPĂRĂTORUL fiind de drept în întârziere şi fără a mai fi necesară o altă formalitate prealabilă, fără intervenția instanței judecătorești, fără posibilitatea acordării unui termen de graţie, în situaţia în care preţul prevăzut la Art. 4 nu intră în contul vânzătorului în termen de 5 (cinci) zile lucrătoare de la data înscrierii dreptului de proprietate în cartea funciară, prezenta clauză constituind un pact comisoriu. Actul prin care se realizează rezoluțiunea de drept este “ Notificarea”, înscris ce va fi comunicat Cumpărătorului de către Vânzător, în termen de 3 zile bancare de la data autentificării prezentului contract.

Art.27. În cazurile prevăzute la Art. 25 şi 26 din prezentul contract, imobilul reintră în proprietatea privată a VÂNZĂTORULUI, iar CUMPĂRĂTORUL renunţă în mod expres la orice pretenţii, de orice natură faţă de VÂNZĂTOR. Costurile privind radierea dreptului de proprietate al CUMPĂRĂTORULUI din cartea funciară şi restabilirea situaţiei anterioare de carte funciară în favoarea VÂNZĂTORULUI, revin în totalitate CUMPĂRĂTORULUI.


Art.28. Rezoluțiunea de plin drept, conduce la radierea de îndată a dreptului de proprietate al CUMPĂRĂTORULUI asupra locuinţei din cartea funciară şi restabilirea situaţiei anterioare in favoarea VÂNZĂTORULUI, precum şi la radierea oricăror sarcini înscrise asupra imobilului.


Art.29. Prezentul contract constituie titlu executoriu în favoarea VÂNZĂTORULUI, conform art. 101 din Legea nr. 36/1995, precum recuperarea de la CUMPĂRĂTOR a oricăror sume datorate ca urmare a încheierii, desfăşurării sau desfiinţării prezentului contract.


Art.30. Prezentul contract se completează cu prevederile legale în vigoare. Dacă vreuna dintre prevederile prezentului contract devine nulă, inaplicabilă sau ilegală, în totalitate sau în parte, restul prevederilor vor rămâne în vigoare neschimbate, iar părţile se vor întâlni cât mai curând posibil şi vor conveni cu bună credinţă asupra acceptării clauzei legale cea mai apropiată scopului contractului şi care are un efect economic egal.

VIII. NOTIFICĂRI ÎNTRE PĂRŢI

Art.31.(1) În accepţiunea părţilor contractante orice notificare adresată uneia dintre acestea, celeilalte, este valabil îndeplinită dacă este transmisă la adresa/sediul prevăzut în partea introductivă a prezentului contract.



(2) În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă confirmarea se transmite prin fax, ea se consideră primită în prima zi lucrătoare după cea în care a fost expediată.



(3) Partea căreia îi este adresată notificarea va oferi răspunsul său celeilalte părţi, în termen de 10 zile lucrătoare de la recepţionarea notificării.


IX. FORŢA MAJORĂ
Art.32. Forţa majoră exonerează de răspundere partea pe care o invocă în condiţiile legi, în cazul notificării scrise prealabile în termen de 3 zile lucrătoare de la apariţia cazului de forţă majoră.

X. LITIGII
Art.33. Litigiile de orice fel care decurg din executarea prezentului contract se vor soluţiona pe cale amiabilă. În cazul în care acest lucru nu este posibil, litigiul va fi transmis spre soluţionare instanţei judecătoreşti competente.
XI. DISPOZIŢII FINALE

Art.34. Schiţa apartamentului - este asumată de părţi la încheierea prezentului contract de vânzare-cumpărare și face parte integrantă din acesta.           




         
Art.35. Procesul verbal de predare-primire a locuinţei, semnat de ambele părţi şi anexat prezentului contract, face parte integrantă din acesta.
            Art.36.(1) Noi părţile contractante, împuternicim în mod expres Biroul Notarial, care s-a ocupat de autentificarea prezentului contract, să-l comunice O.C.P.I. Timiş, în vederea înscrierii sale în cartea funciară.                                                                                                          
(2) Taxele şi onorariul prilejuite de autentificarea prezentului contract, sunt suportate de CUMPĂRĂTOR, în sarcina căruia se află şi cheltuielile de intabulare.


(3) Subsemnatele părţi declarăm că înaintea semnării, am citit personal actul, am constatat că exprimă voinţa noastră, am înţeles şi acceptăm efectele acestuia şi solicităm autentificarea lui.


(4) Prezentul act se va depune, din oficiu, la biroul de carte funciară de către notarul public agreat de ambele părţi.


(5) Tehnoredactat conform contractului cadru aprobat prin H.C.L.nr…………./…….............. şi autentificat de Notar Public………………., cu sediul în Deta, judeţul Timiş, în 4(patru) exemplare, câte 2(două) pentru fiecare parte, azi data autentificării.

   VÂNZĂTOR,






CUMPĂRĂTOR,

                PRIMAR,


    SERVICIUL BUGET CONTABILITATE,


    SERVICIUL JURIDIC,

                SERVICIUL URBANISM ȘI ADMINISTRAREA PATRIMONIULUI


    AVIZAT C.F.P.

ORAŞUL DETA


Nr._______ din_______________

PROCES - VERBAL

de predare - primire a locuinţei

Subsemnatul ___________________________ Primar al Oraşului Deta, având sediul în Deta, strada Victoriei, nr. 32, în calitate de vânzător şi subsemnatul _________________________________ în calitate de cumpărător, posesor al cărţii de identitate seria ____ nr. __________  eliberat de Poliţia ___________ la data de ____________şi seria ____ nr._______ eliberat de Poliţia ___________ la data de ____________ domiciliat în judeţul Timiş, localitatea_________________strada__________________nr.____bloc____scara____etaj____apartament nr._____, în baza contractului de vânzare-cumpărare nr. _________din _____________ am procedat primul la predarea şi secundul la primirea locuinţei situată la adresa, Deta, str. ______________ nr. ____bl. ____sc. ____etaj ____apartament nr. ______.

Drept pentru care am încheiat prezentul proces-verbal în 4 exemplare.

VÂNZĂTOR,



      CUMPĂRĂTOR,

ORAŞUL DETA
        Anexa nr . 2 la Regulamentul de vânzare a locuinţelor construite prin  A.N.L.

                                     CONTRACT CADRU DE VÂNZARE – CUMPĂRARE

                                                       pentru locuinţe A.N.L. (cu plata în rate)

       nr…………/……………………….



 I. PĂRŢILE CONTRACTANTE:



        1. ORAŞUL DETA, ca reprezentant al proprietarului Statul Roman, cu sediul în Oraşul Deta, strada Victoriei nr. 32, avand cod de identificare fiscală nr. 2503378 , prin D-nul Primar Roman Petru, având calitate de VÂNZĂTOR, în baza art. 10 din Legea nr. 152/1998 republicată, cu modificările şi completările ulterioare, privind înfiinţarea Agenţiei Naţionale pentru Locuinţe, pe de o parte

şi



        2. Dl./D-na…………….casatorit (ă) cu …………………………domiciliat(ă) în Deta, str…………………………………, nr…………, bl…………., sc…….., et……., ap………, jud. Timiș, CNP…………………………………., BI (CI) seria ……..nr ………… eliberat de …………………., la data de……………., titular al Contractului de închiriere nr…….. din …………….., eliberat de ………………., în calitate de CUMPARATOR,

Au convenit încheierea prezentului contract de vanzare-cumparare, în urmatoarele conditii :



 II. OBIECTUL CONTRACTULUI :


Art.1.(1) VÂNZĂTORUL vânde locuinţa A.N.L. – apartamentul nr……..situată în DETA, str.………,nr………,bl……,sc…….,et…….jud.Timiş, proprietatea privată a Statului Român, compusă din……….. cameră/e, cu suprafaţa construită efectivă inclusiv părţile comune indivize în suprafaţă de …….. mp, suprafaţa utilă de ………mp şi cota de..........%, respectiv........mp, din părţile comune aferente,   înscris în C.F.nr…………Deta, având nr.topo/cad.…………….


           (2) Dreptul de proprietate asupra locuinţei A.N.L. mai sus menţionată, se transferă de la VÂNZĂTOR la CUMPĂRĂTOR, după achitarea integrală a preţului contractului, conform dispoziţiilor cap. IV din prezentul contract. Vânzătorul îşi rezervă proprietatea până la achitarea integrală a preţului, în condiţiile art. 1684 Noul Cod Civil.


Art.2. Dreptul de folosinţă pe durata existenţei clădirii, asupra cotei-părţi de teren aferente locuinţei, teren în suprafaţă de……mp, se dobândeşte odată cu dobândirea dreptului de proprietate asupra locuinţei.

Art.3. Vânzarea imobilului care face obiectul prezentului contract, este reglementată prin Legea nr. 152/1998 republicată, cu modificările şi completările ulterioare, a OUG nr. 55/2021 pentru modificarea Legii 152/1998 privind infiintarea Agentiei Nationale pentru Locuinte si Hotararii nr. 1174/2021 privind modificarea şi completarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru Locuinţe, aprobate prin H.G.nr. 962/2001 şi a Regulamentului de vânzare a locuinţelor A.N.L., aprobat prin H.C.L. nr............din.............  


III. PREŢUL ŞI CONDIŢIILE DE PLATĂ

Art.4.(1) Preţul final de vânzare a locuinţei  A.N.L., descrisă la Art.1, este de ................lei – T.V.A inclus.
          (2) Preţul final de vânzare a locuinţei A.N.L., în sumă de ………...........lei – T.V.A. inclus, este stabilit în conformitate cu prevederile Legii nr. 152/1998 republicată, cu modificările şi completările ulterioare, a Regulamentului de vânzare a locuinţelor A.N.L. aprobat prin H.C.L. nr………/………. şi este determinat de următoarele valori:




-  Valoarea de vânzare a locuinţei, în sumă de.........................lei – T.V.A. inclus, 
si reprezintă valoarea de investiţie a construcției, diminuată cu contravaloarea sumelor rezultate din cuantumul chiriei reprezentând recuperarea investiţiei, calculată în funcţie de durata normată de funcţionare a clădirii, reţinută de autorităţile administraţiei publice locale şi virată către A.N.L. conform prevederilor art. 8 alin. (13) din Legea nr. 152/1998, republicată, cu modificările şi completările ulterioare. Valoarea obţinută se diminuează cu amortizarea calculată, potrivit legii, şi  actualizată cu rata inflaţiei, comunicată de Institutul Naţional de Statistică, pentru perioada cuprinsă între data punerii în funcţiune a locuinţei şi data vânzării acesteia.

           -  Valoarea de vânzare a locuinţei, după aplicarea coeficientului de ponderare, respectiv suma de ...........................lei - T.V.A. inclus;


           -  Valoare Comision vânzător (1% din valoarea de vânzare a locuinţei), respectiv suma de.....................................lei - T.V.A. inclus.
          (3) La evaluarea imobilului nu va fi luat în considerare plusul de valoare adus locuinţei prin lucrări efectuate de chiriaşi pe cheltuială proprie, cu respectarea prevederilor legale.


Art.5. Preţul final de vânzare a locuinţei, respectiv suma de …………................lei, se achită astfel:

a) Azi,…………..data semnării prezentului contract, s-a achitat cu titlul de avans preţ de vânzare al locuinţei, suma de  .......................................lei (minimum 15% din valoarea de vânzare) în numerar la casieria Primăriei Oraşului Deta/prin virament bancar în contul vânzătorului, Oraşul Deta, nr._________________, deschis la Trezoreria Deta, CIF 2503378.         
b) Azi,…………..data semnării prezentului contract, s-a achitat cu titlul de comision,  suma de  ......................................lei, în numerar la casieria Primăriei Oraşului Deta/prin virament bancar în contul vânzătorului, Oraşul Deta, nr. _____________________, deschis la Trezoreria Deta, CIF 2503378.         
c) Soldul rămas, din preţul contractului, în sumă de .........................lei, plus dobânda   în sumă de ...................................lei, stabilită conform Art. 6 din  prezentul contract, respectiv suma totală de ..............................lei, se achită în rate lunare egale, pe o perioadă de ............ ani, conform prevederilor art. 10 alin. (2^2) din Legea nr. 152/1998 republicată, cu modificările şi completările ulterioare şi ale art. 19^2 alin. (11) din Normele metodologice pentru punerea în aplicare a Legii nr. 152/1998.                                                                                                                                                                                           
Art.6. Ratele lunare cuprind o dobândă anuală care acoperă dobânda de referinţă a Băncii Naţionale a României la care se adaugă două puncte procentuale, această dobândă fiind aplicabilă la soldul rămas de achitat. Rata dobânzii de referinţă a Băncii Naţionale a României este cea valabilă la data încheierii contractului de vânzare-cumpărare şi rămâne neschimbată pe întreaga durată a contractului.                            


Art.7. Ratele se vor achita pentru luna în curs, până cel mai tarziu în ultima zi a fiecărei luni, după cum urmează: prin ordin de plată/în numerar la casieria Primăriei Oraşului Deta/prin virament bancar în contul vânzătorului, Oraşul Deta, nr. ____________________________deschis la Trezoreria Deta, CIF 2503378.    


Art.8. Nicio plată efectuată prin ordin de plată nu va fi considerată primită, decât în momentul ajungeri ei în contul bancar al vânzătorului. Dacă scadenţa plăţii coincide cu o zi de sâmbătă sau duminică sau cu o sărbătoare legală în România, CUMPĂRĂTORUL, va lua toate măsurile necesare pentru ca plata să fie recepţionată, în ziua care precede respectiva sâmbătă, duminică sau zi de sărbătoare.

Art.9. În cazul în care CUMPĂRĂTORUL înregistrează întârzieri la plata ratelor, imputaţia plăţii se va face mai întâi asupra tuturor majorărilor de întârziere, în ordinea vechimii lor şi apoi asupra ratelor restante, în ordinea vechimii acestora.

Art.10. Dovada achitării avansului şi a comisionului prevăzute la Art. 5, lit.a) şi b) o vor constitui documentele de plată – O.P.-urile vizate de bancă, însoţite de extrasul de cont al cumpărătorului.

IV. TRANSFERUL DREPTULUI DE PROPRIETATE/RISCURI


Art.11.(1) Dreptul de proprietate asupra imobilului mai sus menţionat, se transferă de la VÂNZĂTOR la CUMPĂRĂTOR, după achitarea integrală a preţului contractului, cu îndeplinirea formalităţilor de publicitate cerute de lege, în baza adresei emise de VÂNZĂTOR, în acest sens.


(2) Locuinţele rămân în administrarea autorităţilor administraţiei publice locale, ale unităţilor administrativ-teritoriale în care acestea sunt amplasate, până la data achitării valorii de vânzare, până la data transferului de proprietate şi schimbarea rolului fiscal pe numele CUMPĂRĂTORULUI.



(3) Cota parte de teren aferentă locuinţei,  rămâne în proprietatea privată a Oraşului Deta, până la data transferului dreptului de proprietate asupra locuinţei. 



(3) CUMPĂRĂTORUL a luat la cunoştinţă despre starea locuinţei A.N.L. care face obiectul prezentului contract, aceasta corespunzând necesităţilor şi exigenţelor CUMPĂRĂTORULUI. Prezentul contract ţine loc de proces-verbal de predare primire a locuinţei, riscul bunului fiind transferat CUMPĂRĂTORULUI la data semnării prezentului contract.


Art.12. Taxele şi impozitele privind imobilul mai sus menţionat sunt achitate la zi, azi, data semnării contractului, conform certificatului de atestare fiscală eliberat de către Serviciul Buget contanilitate, taxe şi impozite al Oraşului Deta.


V. DREPTURILE ŞI OBLIGAȚIILE PĂRŢILOR

 1. Drepturile şi obligaţiile CUMPĂRĂTORULUI:

Art.13. CUMPĂRĂTORUL declară că la data încheierii şi autentificării contractului, îndeplineşte toate dispoziţiile legale în vigoare, inclusiv condiţiile stipulate la art. 10 alin. (1), alin. (2), lit. b), c) şi g) din Legea nr. 152/1998 republicată, cu modificările şi completările ulterioare, se obligă să întocmească şi să depună toate documentele care sunt necesare pentru înregistrarea prezentului contract în evidenţele de carte funciară. Declară că a îndeplinit obligaţia de verificare a stării în care se află bunul imobil, a luat cunoştinţă de situaţia juridică a acestuia din extrasul de carte funciară nr…………. eliberat de O.C.P.I. şi înţelege să cumpere de la VÂNZĂTOR imobilul mai sus arătat, la preţul şi în condiţiile prevăzute în prezentul contract cu al cărui conţinut se declară de acord.


Art.14. CUMPĂRĂTORUL se obligă, la data semnării contractului, în condiţiile legii, să înscrie prezentul contract în Cartea Fuciară, pe cheltuială proprie, în condiţiile art. 902, pct. 9 din Noul Cod Civil. 


Art.15. CUMPĂRĂTORUL se obligă, în condiţiile legii, să înscrie în favoarea VÂNZĂTORULUI, în cartea funciară, pe cheltuială proprie, interdicţia de înstrăinare prin acte între vii, asupra imobilului identificat la art. 1, pentru o perioadă de 5 ani de la data transferului                                                                                                                           dreptului de proprietate, respectiv de la data întabulării definitive a imobilului, în condiţiile dispoziţiilor legale.

Art.16.(1) În termen de 30 zile de la data achitării integrale a preţului locuinţei, CUMPĂRĂTORUL se obligă să îndeplinească formalităţile de intabulare definitivă a locuinţei în Cartea Funciară, în baza adresei eliberată de VÂNZĂTOR, prin care se adevereşte plata integrală a preţului, precum şi să înscrie locuinţa pe rolul său fiscal.



(2) De asemenea, în termen de 30 zile de la data achitării integrale a preţului locuinţei, CUMPĂRĂTORUL se obligă să noteze în Cartea Funciară data de la care curge interdicţia de înstrăinare prin acte între vii asupra imobilului identificat la art. 1, pentru perioada de 5 ani.

Art.17.(1) CUMPĂRĂTORUL se obligă să achite contravaloarea proprietăţii imobiliare la termenul şi în condiţiile stabilite la Art. 4 şi Art. 5 din prezentul contract.

(2) Pentru neachitarea la termenul scadent a ratelor, CUMPĂRĂTORUL datorează majorări de întârziere de 2% din cuantumul obligaţiilor neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.



(3) CUMPĂRĂTORUL are dreptul să achite în avans, în totalitate sau parţial, ratele rămase, inclusiv dobânda, până la achitarea integrală a preţului contractului.


Art.18. CUMPĂRĂTORUL se obligă să achite toate obligaţiile fiscale care decurg din transferul dreptului de proprietate, notarea dreptului de proprietate în cartea funciară, costurile notariale, costurile 
legate de înscrierea şi radierea interdicţiei de înstrăinare, sarcinilor şi ipotecilor în cartea funciară, precum 
şi orice alte costuri legate de încheierea, executarea, modificarea sau rezoluţiunea contractului.


Art.19. Până la data transferului dreptului de proprietate, CUMPĂRĂTORUL va executa toate lucrările de întreţinere a locuinţei, modificări constructive, lucrări de amenajări, îmbunătăţiri, pentru o mai bună folosinţă a locuinţei ce face obiectul contractului, doar cu acordul prealabil, scris, al administratorului, dar acestea vor fi efectuate pe seama şi pe cheltuiala CUMPĂRĂTORULUI, fără drept de retenţie asupra lucrărilor efectuate şi fără nici o plată din partea administratorului/vânzătorului locuinţei.


Art.20. De la data transferului de proprietate, CUMPĂRĂTORUL datorează impozitul pe proprietate, stabilit şi calculat în condiţiile prevăzute de legislaţia în vigoare.


Art.21. CUMPĂRĂTORUL declară că este de acord să facă parte şi să se înscrie în asociaţia de proprietari ce urmează a se constitui pentru blocul de locuinţe din care face parte imobilul cumpărat.


Art.22. Cesiunea drepturilor şi obligaţiilor ce decurg din prezentul contract este interzisă, potrivit dispoziţiilor art. 1315 din Noul Cod Civil

2. Drepturile şi obligaţiile VÂNZĂTORULUI:

Art.23. VÂNZĂTORUL garantează CUMPĂRĂTORUL contra evicţiunii, conform Art. 1695 din Codul Civil, referitor la dreptul de proprietate transferat, imobilul nu este grevat de sarcini şi nu s-au constituit drepturi reale în favoarea altor persoane şi nu face obiectul niciunui litigiu.

Art.24. VÂNZĂTORUL îşi dă acordul ca, după achitarea integrală a preţului, în baza   contractului de vânzare-cumpărare, să se îndeplinească toate formalităţile legale şi necesare privind înscrierea în evidenţele de publicitate imobiliară, în favoarea CUMPĂRĂTORULUI, a dreptului de proprietate asupra imobilului ce se constituie obiectul contractului, precum şi să se noteze interdicţia de înstrăinare prin acte între vii, pe o perioadă de 5 ani de la data transferului dreptului de proprietate. 

Art.25. Pentru locuinţa ce face obiectul prezentului contract, s-a întocmit certificatul de performanţă energetică a locuinţei din data de………, certificat întocmit de auditorul energetic………….conform căruia locuinţa este clasificată în clasa energetică………. şi a fost pus, în original, la dispoziţia CUMPĂRĂTORULUI, astăzi, data autentificării contractului.  


VI. REZILIEREA CONTRACTULUI


Art.26. Prezentul contract este lovit de nulitate absolută în condiţiile în care CUMPĂRĂTORUL nu îndeplineşte la data încheierii contractului condiţiile stabilite la art. 10 alin. (1), alin. (2), lit. b), c) şi g) din legea nr. 152/1998 republicată, cu modificările şi completările ulterioare.

            Art.27. Prezentul contract se rezoluționează de plin drept, fără a mai fi necesară punerea în întârziere – CUMPĂRĂTORUL fiind de drept în întârziere şi fără a mai fi necesară o altă formalitate prealabilă, fără intervenția instanței judecătorești, fără posibilitatea acordării unui termen de graţie, în situaţia în care avansul din preţul de vânzare al locuinţei, prevăzut la Art. 4 şi Art. 5 nu intră în contul vânzătorului în termen de 5 (cinci) zile lucrătoare de la data autentificării prezentului contract, prezenta clauză constituind un pact comisoriu.








Art.28.(1) Executarea obligaţiei de plată a ratelor poate fi suspendată pentru o perioadă de maxim 3 luni. Suspendarea se dispune de către autorităţile administraţiei publice locale în care  sunt amplasate locuinţele, în condiţiile în care titularul contractului de vânzare cu plata în rate lunare depune o cerere motivată cu 15 zile înainte de data scadentă stabilită pentru plata ratei curente, însoţită de acte doveditoare privind diminuarea veniturilor. Durata contractului nu se prelungeşte cu perioada pentru care a intervenit suspendarea, valoarea ratelor lunare fiind recalculată corespunzător – Legea nr. 152/1998, art. 10, alin (2^2) lit.d).



(2) Suspendarea executării obligaţiei de plată a ratelor lunare poate fi solicitată doar după minimum 36 luni de la expirarea unei alte perioade de suspendare şi de maximum 3 ori până la achitarea integrală a valorii de vânzare – Legea nr. 152/1998, art.10 alin (2^2) lit.e).



(3) După expirarea perioadei de suspendare a executării obligaţiei de plată a ratelor lunare, în cazul neachitării primei rate, contractual de vânzare-cumpărare se consideră reziliat de drept, fără nicio altă formalitate, titularul contractului fiind considerat de drept în întârziere şi având obligaţia de a preda 
locuinţa la data notificată – Legea nr. 152/1998, art.10 alin (2^2) lit. f).  


 Art.29. În cazul rezilierii de drept a contractului,  în condiţiile Art. 27 sau al Art. 28, alin.(3) din 
prezentul contract, titularul contractului este decăzut din dreptul de a solicita restituirea sumelor achitate, 
acestea constituindu-se în venituri la A.N.L. , urmând regimul prevăzut la art. 10 alin. (3) din Legea nr. 152/1998 republicată, cu modificările şi completările ulterioare, imobilul reintră în proprietatea privată a VÂNZĂTORULUI, iar CUMPĂRĂTORUL renunţă în mod expres la orice pretenţii, de orice natură faţă de VÂNZĂTOR. Costurile privind radierea dreptului de proprietate al CUMPĂRĂTORULUI din cartea funciară şi restabilirea situaţiei anterioare de carte funciară în favoarea VÂNZĂTORULUI, revin în totalitate CUMPĂRĂTORULUI.

Art.30. În cazul rezilierii prezentului contract, îmbunătăţirile aduse locuinţei de către CUMPĂRĂTOR cu respectarea sau nerespectarea prevederilor Art. 19, vor rămâne câştigate spaţiului, fără vreo plată din partea administratorului sau VÂNZĂTORULUI locuinţei şi fără dreptul CUMPĂRĂTORULUI de a putea invoca un drept de retenţie în ceea ce priveşte locuinţa. Lucrările de amenajare la spaţiul închiriat sunt considerate efectuate pe riscul şi în interesul personal şi exclusive al CUMPĂRĂTORULUI, fără a constitui o îmbogăţire fără justă cauză a administratorului/vânzătorului locuinţei, în condiţiile Art. 1346 din Noul Cod Civil.


VII. NOTIFICĂRI ÎNTRE PĂRŢI


Art.31.(1) În accepţiunea părţilor contractante, orice “notificare” adresată uneia dintre acestea, celeilalte, este valabil îndeplinită dacă este transmisă la adresa/sediul prevăzut în partea introductivă a prezentului contract.



(2) În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă confirmarea se transmite prin fax, ea se consideră primită în prima zi lucrătoare după cea în care a fost expediată.



(3) Partea căreia îi este adresată “notificarea” va oferi răspunsul său celeilalte părţi, în termen de 10 zile lucrătoare de la recepţionarea notificării.


VIII. FORŢA MAJORĂ

Art.32. Forţa majoră exonerează de răspundere partea pe care o invocă în condiţiile legi, în cazul notificării scrise prealabile în termen de 3 zile lucrătoare de la apariţia cazului de forţă majoră.

IX. LITIGII

Art.33. Litigiile de orice fel care decurg din executarea prezentului contract se vor soluţiona pe cale amiabilă. În cazul în care acest lucru un este posibil, litigiul va fi transmis spre soluţionare instanţei
 judecătoreşti competente din Oraşul Deta.

X. DISPOZIŢII FINALE

Art.34. Prezentul contract constituie titlu executoriu în favoarea VÂNZĂTORULUI, conform Art. 101 din legea nr. 36/1995, pentru recuperarea de la CUMPĂRĂTOR a oricăror sume datorate ca urmare a încheierii, desfăşurării sau desfiinţării prezentului contract. 

Art.35. Prezentul contract se completează cu prevederile legale în vigoare. Dacă vreuna dintre prevederile prezentului contract devine nulă, inaplicabilă sau ilegală, în totalitate sau în parte, restul 

prevederilor vor rămâne în vigoare, neschimbate, iar părţile se vor întâlni cât mai curând posibil şi vor conveni cu bună credinţă asupra acceptării clauzei legale cea mai apropiată scopului contractului şi care are un efect economic egal.

            Art.36. Schiţa apartamentului - este asumată de părţi la încheierea prezentului contract de vânzare-cumpărare și face parte integrantă din acesta.

            Art.37. Procesul verbal de predare-primire a locuinţei, semnat de ambele părţi şi anexat prezentului contract, face parte integrantă din acesta.
Art.38.(1) Noi părţile contractante, împuternicim în mod expres Biroul Notarial, care s-a ocupat de autentificarea prezentului contract, să-l comunice O.C.P.I. Timiş, în vederea înscrierii sale în cartea funciară.


(2) Taxele şi onorariul prilejuite de autentificarea prezentului contract, sunt suportate de 
CUMPĂRĂTOR, în sarcina căruia se află şi cheltuielile de intabulare.


(3) Subsemnatele părţi declarăm că înaintea semnării, am citit personal actul, am constatat 
că exprimă voinţa noastră, am înţeles şi acceptăm efectele acestuia şi solicităm autentificarea lui.


(4) Prezentul act se va depune, din oficiu, la biroul de carte funciară de către notarul public agreat de către ambele părţi.


(5) Tehnoredactat conform contractului cadru aprobat prin H.C.L. nr…………./………….., autentificat de Notar Public………………., cu sediul în Deta, judeţul Timiş, în 4(patru) exemplare, câte 2(două) pentru fiecare parte, azi data autentificării.

   VÂNZĂTOR,






CUMPĂRĂTOR,    

    P R I M A R,

                SERVICIUL BUGET CONTABILITATE,


    SERVICIUL JURIDIC,

                SERVICIUL URBANISM SI ADMINISTRAREA PATRIMONIULUI,

    AVIZAT C.F.P.

ORAŞUL DETA


Nr._______ din_______________

PROCES - VERBAL

de predare - primire a locuinţei

Subsemnatul ___________________________ Primar al Oraşului Deta, având sediul în Deta, strada Victoriei, nr. 32, în calitate de vânzător şi subsemnatul _________________________________ în calitate de cumpărător, posesor al cărţii de identitate seria ____nr. __________  eliberat de Poliţia ___________ la data de ____________ şi seria ____ nr. _______ eliberat de Poliţia ___________ la data de ____________ domiciliat în judeţul Timiş, localitatea _________________strada __________________nr. ____bloc ____scara ____etaj ____apartament nr. _____în baza contractului de vânzare-cumpărare nr._________din_____________ am procedat primul la predarea şi secundul la primirea locuinţei situată la adresa, Deta, str. ______________ nr. ____ bl. ____ sc. ____ etaj ____ apartament nr. ______.

Drept pentru care am încheiat prezentul proces-verbal în 4 exemplare.

   VÂNZĂTOR,



      CUMPĂRĂTOR,

ORAŞUL DETA


  Anexa nr. 3 la Regulamentul de vânzare a locuinţelor de tip A.N.L.

                               PROMISIUNE BILATERALĂ (ANTECONTRACT) CADRU 

                                        DE VÂNZARE-CUMPĂRARE (prin credit bancar)    
  nr…………/……………………….


 I. PĂRȚILE CONTRACTANTE:



        1. ORAŞUL DETA, reprezentant al proprietarului Statul Roman, cu sediul în Deta, strada Victoriei, nr. 32, având cod de identificare fiscală 2503378, prin D-nul Primar Roman Petru, în calitate de PROMITENT VÂNZĂTOR,



        2. Dl./D-na…………….căsătorit (ă) cu …………………………domiciliat(ă) în Deta, str…………………………………, nr…………, bl…………., ap………, jud. Timiș, CNP…………………………………., BI (CI) seria……..nr………… eliberat de …………………., la data de……………., titular al Contractului de închiriere nr…….. din …………….., eliberat de ………………., în calitate de PROMITENT CUMPĂRĂTOR,

s-a încheiat prezentul antecontract de vânzare-cumpărare în urmatoarele condiții :



 II. OBIECTUL CONTRACTULUI :


Art.1. Promitentul Vânzător, prin reprezentant, se obligă sa vândă și promitentul cumpărător se obligă să cumpere imobilul înscris în CF nr………….., sub nr. top................, situat în Deta, str…………………, nr………, bl……., sc….., et……., ap………, jud. Timiș, proprietatea privată a Statului Roman, compus din ……….. cameră/e şi dependinţe, din care :
- suprafaţa construită efectiv este de …….. mp.

- cotele părţi comune aferente, având suprafaţa construita de ……. mp;


Art.2. Cota parte de teren, aferent locuinţei A.N.L., în suprafaţă de ……. mp, atribuindu-se în folosinţa cumpărătorului pe durata existenţei construcţiei, în conformitate cu prevederile legale în vigoare. 

Art.3. Vânzarea imobilului care face obiectul prezentului contract, este reglementată prin Legea nr. 152/1998 republicată, cu modificările şi completările ulterioare, a OUG nr. 55/2021 pentru modificarea Legii 152/1998 privind înființarea Agenției Naționale pentru Locuințe și Hotărârii nr. 1174/2021 privind modificarea şi completarea Normelor metodologice pentru punerea în aplicare a prevederilor Legii nr. 152/1998, privind înfiinţarea Agenţiei Naţionale pentru Locuinţe, aprobate prin H.G. nr. 962/2001 şi a Regulamentului de vânzare a locuinţelor A.N.L., aprobat prin H.C.L. nr............din.......................  

III. PREŢUL ŞI CONDIŢIILE DE PLATĂ




Art.4.(1) Prețul final de vânzare a locuinței A.N.L., descrisă la Art.1. este de ………………….. lei – T.V.A. inclus, este stabilit în conformitate cu prevederile Legii nr. 152/1998  republicată, cu modificările şi completările ulterioare, a Regulamentului de vânzare a locuinţelor de tip A.N.L. aprobat prin HCL nr. ………/…………………….. şi este determinat de următoarele valori:


     

  -  Valoarea de vânzare a locuinţei, în sumă de.........................lei – T.V.A. inclus, si reprezintă valoarea de investiţie a construcției, diminuată cu contravaloarea sumelor rezultate din cuantumul chiriei reprezentând recuperarea investiţiei, calculată în funcţie de durata normată de funcţionare a clădirii, reţinută de autorităţile administraţiei publice locale şi virată către A.N.L. conform prevederilor art. 8 alin. (13) din Legea nr. 152/1998, republicată, cu modificările şi completările 
ulterioare. Valoarea obţinută se diminuează cu amortizarea calculată, potrivit legii, şi  actualizată cu rata inflaţiei, comunicată de Institutul Naţional de Statistică, pentru perioada cuprinsă între data punerii în funcţiune a locuinţei şi data vânzării acesteia.

            -  Valoarea de vânzare a locuinţei, după aplicarea coeficientului de ponderare, respectiv suma de ...........................lei - T.V.A.inclus;


            - Valoare Comision vânzător(1% din valoarea de vânzare a locuinţei), respectiv suma de.....................................lei - T.V.A. inclus.
          (2) La evaluarea imobilului nu va fi luat în considerare plusul de valoare adus locuinței prin lucrări efectuate de chiriași pe cheltuiala proprie, cu respectarea prevederilor legale.
Art.5.(1) Preţul final de vânzare a locuinţei A.N.L.,  respectiv suma de ………..lei - T.V.A.inclus, va fi achitat astfel:
- suma de …………..  lei, reprezentând avans (minim 15%), conform dispoziţiilor legale privind modalităţile de accesare a creditului bancar, a fost achitată anterior semnării prezentului act, conform chitanţei/facturii fiscale nr……………..emisă de vânzător .

- suma de …………..lei,  reprezentând c./val. comision vânzător (1% din valoarea de vânzare), a fost achitată conform chitanţei/ facturii fiscale nr………………..emisă de vânzător.

- soldul rămas, respectiv suma de …………….lei, se va achita la data perfectării contractului de vânzare - cumpărare în forma autentică, prin credit obţinut de promitentul cumpărator de la o unitate bancară din România sau din surse proprii ale acestuia.

         (2) Cumpărătorul achită sumele reprezentând preţul final al locuinţei A.N.L., după cum urmează:

-  suma reprezentând avans, în contul____________________________, deschis la Trezoreria Deta;

- suma reprezentând comision, în contul_________________________, deschis la Trezoreria Deta,

 sau la casieria Primăriei Oraşului Deta. 

În cazul în care, perfectarea contractului de vânzare-cumpărare în condiţiile menţionate, nu se poate efectua întrucât promitentul - cumpărător nu poate obţine un credit de la o unitate bancară din România, sau nu are posibilitatea financiară de a achita integral restul de preţ, noi părţile suntem de acord să desfiinţăm prezenta promisiune bilaterală de vânzare-cumpărare, iar suma achitată de către promitentul-cumpărator cu titlu de avans, să se restituie de către vânzător, promitentului cumpărător, în termen de 60 de zile de la desfiinţarea prezentei convenţii.

IV. OBLIGAŢII

Art.6. Perfectarea contractului de vânzare cumpărare va avea loc până la data de ________ (60 zile), cu posibilitatea încheierii contractului în avans sau prelungirea termenului, prin act adiţional, cu acordul părţilor.

Eu, promitentul cumpărător, mă oblig să suport toate cheltuielile legate de plata facturilor emise de furnizorii de utilităţi.

Eu, promitentul cumpărător, mă oblig, ca după semnarea contractului de vânzare-cumpărare în formă autentică să preiau toate obligatiile aferente locuinţei si terenului, urmând să ne asumăm întreaga răspundere pentru toate obligaţiile ce decurg din calitatea de proprietar.

Mie, promitentului cumpărător, mi s-a adus la cunostinţă că prin semnarea contractului de vânzare-cumpărare îmi voi da acordul cu privire la accesul gratuit al furnizorilor de utilităţi, la mașinile și/sau echipamentele pe care aceștia le deservesc.

Eu, promitentul cumpărător, am luat cunostinţă de prevederile Legii nr. 152/1998  republicată, cu modificările şi completările ulterioare, privind înfiinţarea Agenţiei Naţionale pentru Locuinţe, cu privire la interdicţia de înstrăinare a locuinţei, prin acte între vii, pe o perioadă de 5 (cinci) ani de la data transferului dreptului de proprietate, cu excepţia situaţiei în care locuinţa constituie obiectul unor garanţii reale imobiliare, în favoarea instituţiilor de credit care finanţează achiziţia acesteia.
Eu, promitentul cumpărător și membrii familiei mele (copii și/sau alte persoane aflate în întreţinere) 
declarăm prin prezenta, cunoscând sancţiunile prevăzute de articolul 326 Cod Penal, privind falsul în declaraţii, că nu deţinem, nicio locuinţă proprietate personală, inclusiv casă de vacanţă şi nu deţin, la data încheierii contractului de vânzare-cumpărare, un teren atribuit conform prevederilor Legii nr. 15/2003, privind sprijinul acordat tinerilor pentru construirea unei locuinţe proprietate personală.

Art.7. Locuinţa ce se vinde este ocupată de promitentul cumpărător în baza contractului de închiriere nr. _________din_____________.

Art.8.(1) Vânzătorul prin reprezentant, mă oblig să obţin si să prezint la data încheierii contractului de vânzare cumpărare în formă autentică, toată documentaţia necesară perfectării acestuia (inclusiv documentaţia cadastrală, încheierea de intabulare, certificatul de atestare fiscală aferent imobilului care face obiectul prezentei promisiuni), extrasul de carte funciară pentru autentificare cu menţiunea „liber de sarcini” urmând a se obţine de biroul notarial în baza cererii depusă de vânzător.

          (2) Vânzătorul prin reprezentant, declar pe proprie răspundere că imobilul ce face obiectul prezentei promisiuni, este liber de sarcini si servituţi, nu a fost înstrăinat sub nici o formă și nu a fost promis spre vânzare vreunei alte persoane fizice, nu este revendicat și nu există litigii corespunzătoare prevederilor Legii nr. 10/2001 sau alte litigii şi nu formează obiectul vreunui litigiu judecătoresc.
          (3) Vânzătorul, prin reprezentant, se obligă să nu înstrăineze sub nicio formă imobilul ce face obiectul prezentei promisiuni, să nu îl ipotecheze si nici să îl promită spre vânzare vreunei alte persoane fizice.

          (4) Eu, promitentul cumpărător, mă oblig, ca după semnarea contractului de vânzare-cumpărare în formă autentică, să preiau toate taxele și impozitele aferente imobilului ce face obiectul prezentei promisiuni și să schimb rolul fiscal pe numele subsemnatului, în termen de 30 zile de la data semnării contractului de vânzare-cumpărare.

Art.9.(1) Subsemnatul, ______________________, mă oblig să cumpăr de la _________________________, prin reprezentant, dreptul de proprietate asupra imobilului ______________, descris mai sus, am achitat azi, data autentificării prezentei promisiuni, suma de ________ lei, cu titlu de avans şi suma de __________lei, cu titlul de comision, îmi asum obligaţia de a plăti restul de preţ al vânzării așa cum s-a menţionat mai sus, și mă declar întru totul de acord cu conţinutul prezentului înscris.
Art.10. Schiţa apartamentului - este asumată de Părţi, la încheierea prezentei Promisiuni bilaterale de vânzare-cumpărare și face parte integrantă din aceasta.

Art.11.Taxele și onorariul prilejuite de autentificarea prezentei promisiuni sunt suportate de promitentul cumpărător.

Subscrisele părţi, declarăm că, înainte de semnarea actului, am citit personal cuprinsul acestuia constatând că el corespunde voinţei și condiţiilor stabilite de noi părţile de comun acord, drept pentru care semnăm mai jos.

Redactat conform H.C.L. Deta  nr. _________ și procesat la sediul B.N.P._________, din oraşul Deta în 4 (patru) exemplare, astăzi, data autentificării prezentului înscris.

          PROMITENT VÂNZĂTOR, 

   
   PROMITENT CUMPĂRĂTOR,

   P R I M A R,


    SERVICIUL BUGET CONTABILITATE,


    SERVICIUL JURIDIC,

                SERVICIUL URBANISM ȘI ADMINISTRAREA PATRIMONIULUI


    AVIZAT C.F.P.

ROMÂNIA


        Anexa nr.4 la Regulamentul de vânzare a locuinţelor de tip A.N.L.

JUDEŢUL TIMIŞ

ORAŞUL DETA
A C T   A D I Ţ I O N A L  NR. .....................

                             la promisiunea bilaterală de vânzare-cumpărare (antecontract)

          nr. ................

 Prezentul act adiţional, se încheie de comun acord, între :


 1. ORAŞUL DETA, ca  reprezentant al proprietarului Statul Român , prin D-nul Primar ............................., în calitate de promitent VÂNZĂTOR şi

             2. ..................................................................., cu domiciliul în Deta, str............. nr...........bl.......etaj........., ap........., jud. Timiş, CNP............................., posesor(oare) al/(a) C.I. seria .............. nr............................, eliberată de .................................., la data de .........................., în calitate de promitent CUMPĂRĂTOR.

              La promisiunea bilaterală de vânzare-cumpărare (antecontract) încheiată cu nr...................., conform prevederilor Legii nr. 152/1998 - republicată şi actualizată, ale prevederilor H.C.L. nr....................., privind Aprobarea Regulamentului şi a preţului de vânzare a locuinţelor de tip A.N.L., se încheie prezentul act adiţional, care are următoarea formulare:

          ART.1. Părţile, de comun acord, înţeleg să prelungească termenul de perfectare a contractului de vânzare-cumpărare, stabilit la Cap. IV Art.6 alin. (1), până la data de......................

             ART.2.Celelalte articole din promisiunea bilaterală de vânzare-cumpărare (antecontract) nr..................., rămân neschimbate.

Prezentul act adiţional s-a încheiat la data de ................, în 4(patru) exemplare, 2(două) exemplare pentru cumpărător şi 2(două) exemplare pentru vânzător.

                PROMITENT VÂNZĂTOR,

                     PROMITENT CUMPĂRĂTOR,

                PRIMAR,


    SERVICIUL BUGET CONTABILITATE,


    SERVICIUL JURIDIC,

                SERVICIUL URBANISM ȘI ADMINISTRAREA PATRIMONIULUI


     AVIZAT C.F.P.








                                  ÎNTOCMIT,


                                                                                                          SERVICIUL JURIDIC,


    

